VENDIM

Nr. 261, datë 27.4.2023
PËR PJESËMARRJEN E FORCAVE TË ARMATOSURA TË REPUBLIKËS SË SHQIPËRISË NË STËRVITJEN “DEFENDER EUROPE 2023” JASHTË VENDIT

Në mbështetje të nenit 100 të Kushtetutës dhe të shkronjës “b”, të pikës 2, të nenit 8, të ligjit nr. 9363, datë 24.3.2005, “Për dërgimin e Forcave të Armatosura të Republikës së Shqipërisë jashtë vendit dhe për mënyrën e procedurat e vendosjes dhe kalimit të forcave ushtarake të huaja në territorin e Republikës së Shqipërisë”, të ndryshuar, me propozimin e ministrit të Mbrojtjes, Këshilli i Ministrave

VENDOSI:

1. Pjesëmarrjen e Forcave të Armatosura të Republikës së Shqipërisë në stërvitjen “Defender Europe 2023” jashtë vendit, sipas nivelit dhe rajoneve, si më poshtë vijon:

a) 127 (njëqind e njëzet e shtatë) efektivë këmbësorie dislokohen në Maqedoninë e Veriut, nga data 21 maj 2023 deri më 3 qershor 2023;

b) 30 (tridhjetë) efektivë këmbësorie dislokohen në Kosovë, nga data 21 maj deri më 3 qershor 2023;

c) 30 (tridhjetë) efektivë të Policisë Ushtarake dislokohen në Kroaci, nga data 15 maj deri më 4 qershor 2023;

ç) 4 (katër) efektivë të Forcave të Armatosura dislokohen në Kroaci, nga data 15 maj deri më 4 qershor 2023;

d) 14 (katërmbëdhjetë) efektivë këmbësorie dislokohen në Slloveni, nga data 21 maj 2023 deri më 3 qershor 2023;

dh) 30 (tridhjetë) efektivë të Policisë Ushtarake dislokohen në Rumani, nga data 27 maj 2023 deri më 7 qershor 2023.

2. Efektet financiare, që rrjedhin nga zbatimi i këtij vendimi, përballohen nga fondet e miratuara në buxhetin e Ministrisë së Mbrojtjes.

3. Ngarkohet ministri i Mbrojtjes për zbatimin e këtij vendimi.

Ky vendim hyn në fuqi menjëherë dhe botohet në Fletoren Zyrtare.

